Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 110/12/7710	Stará Ľubovňa, 28.6.2012
EEČ : 2-59-43-2012

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 250,00 € 
b.	Konkrétny adresát peňažnej sumy určenej na všeobecne prospešné účely: 50 % t.j. 125 € pre Dom sv. XXXXX Ľubovňa, Štúrova č. 5 XXXXX, číslo účtu 4008426151/7500 
c.	Suma odovzdaná štátu na peňažnú pomoc obetiam trestnej činnosti: 125,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ St.Ľubovňa pod spisovou značkou ORP-8/DI-SL-2012.
dňa 3.3.2012 v čase o 13.40 hod. viedla osobné motorové vozidlo zn. Škoda Fábia Combi EČ SL - 011 AV po ceste I/68 zo XXXXX  smerom na obec Chmeľnica okr. XXXXX, pričom v pravotočivej zákrute prešla s vozidlom do protismeru, pričom prednou pravou časťou vozidla narazila do ľavej bočnej časti oproti idúceho vozidla zn. XXXXX, EČ SL - 074 AZ, ktoré viedol XXXXX,následkom čoho XXXXX utrpel otras mozgu, ohmoždenie bedrqa, hrudníka, predkolenia vpravo a zlomeninu ramienka lonovej kosti vľavo, ktoré zranenie si podľa lekárskej správy vyžiadalo liečenie a práceneschopnosť poškodeného XXXXX 4 týždne
Odôvodnenie: 
	Poverený policajt OR PZ Okresného dopravného inšpektorátu PZ v XXXXX uznesením zo 14.03.2012 sp.zn. ORP-8/DI-SL-2012 začal terstné stíhanie a toho istého dňa vzniesol obvinenie podľa § 206 ods.1l Tr.por. Eve Závackej pre prečin ublíženia na zdraví podľa § 158 Tr.zák..

	Tento prečin mala obvinená spáchať tak, že dňa 03.03.2012 v čase o 13.40 hod. viedla osobné motorové vozidlo zn. Škoda Fábia Combi EČ SL - 011 AV po ceste I/68 zo XXXXX  smerom na obec Chmeľnica okr. XXXXX, pričom v pravotočivej zákrute za mestom XXXXX  prešla s vozidlom do protismeru, pričom prednou pravou časťou vozidla narazila do ľavej bočnej časti oproti idúceho vozidla zn. XXXXX, EČ SL - 074 AZ, ktoré viedol XXXXX, následkom čoho XXXXX utrpel otras mozgu, pohmoždenie bedra, hrudníka, predkolenia vpravo a zlomeninu ramienka lonovej kosti vľavo, ktoré zranenie si podľa lekárskej správy vyžiadalo liečenie a práceneschopnosť poškodeného XXXXX 4 týždne.

	Podľa §-u 220 ods.1l Tr.por. v konaní o prečine, na ktorý zákon ustanovuje trest odňastia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne, zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecne prospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci. 

	Obvinená v prípravnom konaní pred policajtom sa ku skutku, ktorý je jej kladený za vinu priznala a tento oľutovala. Poistnú udalosť oznámila príslušnej poisťovni. 

	V tejto veci bola vykonaná mediácia na Okresnom súde v XXXXX, počas ktorej obvinená spolu s poškodeným dali súhlas na vykonanie mediácie, pričom boli poučení o podstate zmieru podľa § 220 Tr.por., ako aj o podstate mediácie. Na súde obvinená aj poškodený prehlásili, že zmier uzavreli slobodne, vážne, obsahuje ich skutočnú vôľu, o prejave ktorej v budúcnosti nemôžu vzniknúť žiadne pochybnosti. S obsahom zmieru bez výhrad súhlasili a na znak i podpísali za prítomnosti probačného a mediačného úradníka Okresného súdu v XXXXX. Následne pred mediačným úradníkom dňa 13.06.2012 urobili dohodu o uzatvorení zmieru. 

	Z uzatvorenej dohody je zrejmé, že poškodený si od obvinenej žiadnu škodu neuplatňuje. Náhradu škody bude plniť príslušná poisťovňa z titulu poistnej udalosti. 

	Podľa § 224 ods. 1 Tr.por. obvinená XXXXX poukazala sumu na všeobecne prospešné účely vo výške 250 €, ktorú zložila na účet Štátnej pokladnice číslo účtu 7000063281/8180.

	Podľa § 224 ods. 2 Tr.por. z uvedenej sumy patrí štátu 50 %-ný podiel t.j. 125 € na peňažnú pomoc obetiam trestnej činnosti a 50-ný % podiel  t.j. 125  € na všeobecne prospešné účely pre Dom sv. XXXXX Ľubovňa, Štúrova č. 5 XXXXX, číslo účtu 4008426151/7500. 

	V tomto prípade sú splnené zákonom predpísané podmienky na postup podľa  § 220 ods. 1 Tr.por. a to na schválenie zmieru a zastavenie trestného stíhania. 
Podľa § 158 Tr.zák. za tento trestný čin je možné uložiť trest odňatia slobody až na jeden rok .

	Obvinená v mieste trvalého bydliska poživa dobrú povesť, v  evidenčnej karte vodiča nemá záznam. Podľa odpisu z registra trestov doposiaľ súdne trestaná nebola. 

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Tr.por. bolo potrebné rozhodnúť tak, ako je uvedené vo výrokovej časti tohto uznesenia. 
	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor